CELEX: 32014D0023
Language: el
Date: 2014-01-20 00:00:00
Title: Απόφαση 2014/23/ΚΕΠΠΑ του Συμβουλίου, της 20ής Ιανουαρίου 2014 , περί καταργήσεως της απόφασης 2013/350/ΚΕΠΠΑ σχετικά με την τροποποίηση και παράταση της εντολής του ειδικού εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή

21.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 16/31
            
         
      ΑΠΌΦΑΣΗ 2014/23/ΚΕΠΠΑ ΤΟΥ ΣΥΜΒΟΥΛΊΟΥ
   
   της 20ής Ιανουαρίου 2014
   περί καταργήσεως της απόφασης 2013/350/ΚΕΠΠΑ σχετικά με την τροποποίηση και παράταση της εντολής του ειδικού εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 23 Ιανουαρίου 2012, το Συμβούλιο εξέδωσε την απόφαση 2012/33/ΚΕΠΠΑ (1) για τον διορισμό του κ. Andreas REINICKE ως ειδικού εντεταλμένου της Ευρωπαϊκής Ένωσης («EEEE») για την ειρηνευτική διαδικασία στη Μέση Ανατολή.
            
         
               (2)
            
            
               Στις 2 Ιουλίου 2013, το Συμβούλιο εξέδωσε την απόφαση 2013/350/ΚΕΠΠΑ (2) που παρατείνει την εντολή του ΕΕΕΕ έως τις 30 Ιουνίου 2014 και προβλέπει ποσό δημοσιονομικής αναφοράς για το χρονικό διάστημα από 1ης Ιανουαρίου 2013 έως τις 31 Δεκεμβρίου 2013.
            
         
               (3)
            
            
               Στις 27 Νοεμβρίου 2013, η Επιτροπή Πολιτικής και Ασφάλειας ενέκρινε την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας με την προϋπόθεση ότι τα καθήκοντα του ΕΕΕΕ ανατίθενται, προσωρινώς, στην Ευρωπαϊκή Υπηρεσία Εξωτερικής Δράσης (ΕΥΕΔ). Επιπλέον, θα εξασφαλισθούν τακτικές αναφορές προς τα κράτη μέλη, καθώς και επαφές υψηλού επιπέδου.
            
         
               (4)
            
            
               Η απόφαση 2013/350/ΚΕΠΠΑ θα πρέπει, επομένως, να καταργηθεί από 1ης Ιανουαρίου 2014,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Κατάργηση
   Καταργείται η απόφαση 2013/350/ΚΕΠΠΑ του Συμβουλίου.
   Άρθρο 2
   Επανεξέταση
   Η μελλοντική εκπροσώπηση της Ένωσης στο πλαίσιο της ειρηνευτικής διαδικασίας στη Μέση Ανατολή θα επανεξετασθεί πριν τον Μάιο του 2014.
   Άρθρο 3
   Έναρξη ισχύος
   Η παρούσα απόφαση αρχίζει να ισχύει από την ημερομηνία της έκδοσής της.
   Εφαρμόζεται από 1ης Ιανουαρίου 2014.
   
      Βρυξέλλες, 20 Ιανουαρίου 2014.
      
         
            Για το Συμβούλιο
         
         
            H Πρόεδρος
         
         C. ASHTON
         
      
   
   
      (1)  Απόφαση 2012/33/ΚΕΠΠΑ του Συμβουλίου, της 23ης Ιανουαρίου 2012, για τον διορισμό του ειδικού εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή (ΕΕ L 19, 24.1.2012, σ. 17).
   
      (2)  Απόφαση 2013/350/ΚΕΠΠΑ του Συμβουλίου, της 2ας Ιουλίου 2013, σχετικά με την τροποποίηση και παράταση της εντολής του ειδικού εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή (ΕΕ L 185, 4.7.2013, σ. 3).